is en es is is is is hbs_lat is la en en is is is is is hu cs az is pt is is is is is is is ca de cs pt de da is is is is nb is is is is is is nb is vo en is is is ca cs is da is is hbs_lat is is is is is is is is ca is is is is is en is en is en ca is is is is ca is tr is ca is is is is oc is fi is oc is is is oc is is is oc is is is oc is sv is is is ca is is is is en sv fr de de fr fr fr fr fr is is is is ca ceb is is is is is is
Skipstjórn A og B nám
Áfangar í boði haustið 2019
Að vera í fjar- og dreifnámi
Áfangar í boði - vorönn 2019
Val fyrir haustönn 2019
Gróskudagar - dagskrá og val í smiðjur
Gróskudagar verða í skólanum þriðjudaginn 5. og miðvikudaginn 6. mars n.k. Þá mun hefðbundin kennsla falla niður en nemendur velja sér smiðjur allt eftir áhuga hvers og eins. Nemendur þurfa að skrá sig í smiðjurnar fyrirfram og því mikilvægt að kynna sér vel dagskrána og lýsingu á smiðjunum.
Smellið hér til að sjá dagskrá gróskudaganna
Smellið hér til að sjá lýsingu á smiðjum
Meðfylgjandi er vefsíðan sem þið notið til að skrá ykkur og stutt kennslumyndband um hvernig hún virkar. Fyrstur kemur, fyrstur fær þannig að það er best að þið skráið ykkur sem fyrst
Vegna framkvæmda við suðurenda heimavistar verður mikið jarðrask á svæðinu þar í kring á næstunni. Efra bílastæðið verður því lokað frá og með 26.febrúar um óákveðinn tíma. Einnig getur verið að göngustígurinn ofan af Seljalandsvegi lokist tímabundið.
Beðist er velvirðingar á þeim óþægindum sem þetta kann að valda.
Því var fagnað á dögunum að búið væri að reisa þakgrind hússins sem nemendur á 2. ári í húsasmíði vinna að um þessar mundir. Húsið er unnið eftir teikningu Hallvarðar Aspelund hjá Tækniþjónustu Vestfjarða og undir styrkri stjórn kennaranna Þrastar Jóhannessonar og Bergsteins Gunnarssonar. Blásið var til reisugildis í verknámshúsi skólans og Fossavatnsgangan sem er þegar búin að festa kaup á húsinu, bauð nemendum og starfsfólki upp á veitingar í tilefni dagsins. Fossavatnsgangan hyggst nota húsið sem brautarskýli í Fossavatnsbrautinni en samskonar hús var reist af nemendum skólans fyrir tveimur árum síðan. Það hús var einnig keypt af Fossavatnsgöngunni og hefur þjónað tilgangi sínum vel. Á meðfylgjandi myndum má sjá hið reisulega hús sem og nemendur, kennara og gesti gæða sér á kræsingunum. Nemendum á 2. ári í húsasmíði og kennurum þeirra er óskað innilega til hamingju með vel unnið verk!
Eins og þeir sem leið eiga um lóð Menntaskólans á Ísafirði hafa eflaust tekið eftir, þá hefur nýlega risið þar nýtt timburhús. Þetta er brautarskýli sem nemendur á fjórðu önn í húsasmíðanámi eru að smíða fyrir Fossavatnsgönguna, en þeir stunda námið í helgarlotum og kvöldskóla. Sambærilegt hús var smíðað í fyrra og reyndist svo vel að falast var eftir öðru húsi þetta árið. Eins sjá má á meðfylgjandi myndum hafa húsasmíðanemar og kennarar þeirra, þeir Þröstur Jóhannesson og Bergsteinn Gunnarsson verið heppin með veður og smíði hússins því vel á áætlun, enda unnið myrkranna á milli í helgarlotunum.
Mikið aðsókn hefur verið í húsasmíðanámið og nú eru hópar í lotubundnu dreifnámi bæði á fyrsta og öðru ári. Allmargir nemendur eru þegar skráðir á biðlista fyrir námið næsta haust.
Sólarkomunni þetta árið var að vanda vel fagnað af nemendum og starfsfólki skólans. Komið var saman í Gryfjunni og allir gæddu sér á pönnukökum, upprúlluðum eða með rjóma og sultu, ásamt fleira góðgæti. Þriðju bekkingar höfðu veg og vanda af bakstri og framreiðslu kræsinganna en þetta er árviss fjáröflun hjá þeim árgangi fyrir útskriftarferð sem farin verður í sumar.
Morfís - MÍ átti ræðumann kvöldsins en tapaði þrátt fyrir það.
Morfís lið MÍ keppti við MA í sextán liða úrslitum á Akureyri í gær. MA fór með sigur af hólmi í keppninni sem var spennandi og skemmtileg. Bæði liðin stóðu sig mjög vel og aðeins var 50 stiga munur á heildarstigafjölda liðanna, sem ekki telst mikið í Morfís keppnum. Pétur Ernir Svavarsson var valinn ræðumaður kvöldsins en auk hans skipuðu þau Ásrós Helga Guðmundsdóttir, Ína Guðrún Gísladóttir og Magni Jóhannes Þrastarson lið MÍ. Þjálfarar liðsins í ár voru þau Ingunn Rós Kristjánsdóttir og Hákon Ernir Hrafnsson. Liðinu og þjálfurum þess er þakkaður góður undirbúningur og frammistaða í keppninni.
Gettu betur - MÍ beið lægri hlut fyrir sterku liði FSU
Lið MÍ beið því miður lægri hlut fyrir sterku liði FSU en viðureignin í 2. umferð Gettu betur fór 26-17 fyrir FSU. Þeim Davíð Hjaltasyni, Einari Geir Jónssyni og Þuríði Kristínu Þorsteinsdóttur eru færðar kærar þakkir fyrir þá vinnu sem þau lögðu í undirbúninginn og fyrir flotta frammistöðu.
MÍ mætir FSU í 2. umferð Gettu betur
Gettu betur lið skólans gerði sér lítið fyrir og sigraði MS í fyrstu umferð keppninnar sem fram fór á Rás 2 þann 7. janúar s.l. MÍ-ingum gekk mjög vel og náðu 24 stigum gegn 9 stigum MS. Næst mætir liðið Fjölbrautaskóla Suðurlands sem komst áfram í 2. umferð með því að sigra Menntaskólann á Egilsstöðum með 19 stigum gegn 16. Það er því æsispennandi viðureign framundan hjá okkar fólki í kvöld, en keppninni er sem fyrr segir útvarpað á Rás 2 og hefst kl. 19.30. Davíð Hjaltason, Einar Geir Einarsson og Þuríður Kristín Þorsteinsdóttir skipa lið MÍ og er þeim óskað góðs gengis í keppninni!
Menntaskólinn á Ísafirði óskar nemendum, starfsmönnum og landsmönnum öllum gleðilegs árs, með kærri þökk fyrir samstarfið á árinu 2018.
Skólastarf á vorönn hefst þann 7. janúar kl. 8.10 og kennt verður samkvæmt stundaskrá. Nemendur sem þurfa á töflubreytingum að halda geta sótt um þær í gegnum INNU. Opnað verður fyrir stundatöflur nemenda í INNU þann 4. janúar. Nemendur sem þurfa á töflubreytingum að halda geta sótt um þær í gegnum INNU. Heimavistin verður opin frá 6. janúar og nýir heimavistarbúar þurfa að hitta fjármálastjóra 7. janúar og skrifa undir samning. Mötuneyti skólans verður opið frá 7. janúar.
Með ósk um gott gengi og gott samstarf á vorönn 2019!
Brautskráning nemenda 19. desember
Miðvikudaginn 19. desember voru 24 nemendur brautskráðir frá Menntaskólanum á Ísafirði. Tveir nemendur útskrifuðust með framhaldsskólapróf af lista- og nýsköpunarbraut, tveir sjúkraliðar voru útskrifaðir, einn nemandi var útskrifaður með A-réttindi skipstjórnar og einn með B-réttindi skipstjórnar. Nítján nemendur útskrifuðust með stúdentspróf af bóknámsbrautum. Einn nemandanna lauk bæði sjúkraliðaprófi og stúdentsprófi. Þá fengu tveir fyrrum nemendur skólans afhent skírteini sín, en þeir voru að útskrifast frá Tækniskóla Íslands  Í athöfninni voru skírteini afhent og útskriftarnemar fluttu tónlistaratriði auk þess sem verðlaun voru veitt fyrir góðan námsárangur og framfarir í námi. Skólinn óskar öllum útskriftarnemum góðs gengis í framtíðinni og þakkar þeim samstarf og samveru undanfarin ár.
Sími: 450 4400 / Fax: 450 4419